stanford-oval/wikipedia huggingface dataset:
פריץ צוויקי
עבודתו המדעית > רעיונות משונים

לצוויקי היה מוח פורה מאוד והוא ניחן בחשיבה "מחוץ לקופסה". רבים מרעיונותיו השונים מהמקובל דווקא הבשילו לכלל תאוריות מקובלות. אולם לעומתם, רעיונות אחרים נשארו בגדר קוריוזים שנשמעים היום מגוחכים.
הוא הגה את הרעיון של מטאורים מלאכותיים, ואף ניסה ליצור כאלה בשנת 1957. ניסיונו הראשון היה לשגר רקטה מדגם V-2 חמושה בראש נפץ מיוחד, שיופעל מחוץ לאטמוספירה, וקליעים שיועדו לחדור את האטמוספירה. הניסיון נכשל, ובקשותיו של צוויקי להמשך הניסויים נדחו. אולם אחרי שברית המועצות הדהימה את העולם בשיגור הספוטניק, הלוויין הראשון, שיגר צוויקי בהצלחה את הקליעים שלו על גבי רקטה אחרת. את הקליעים החוזרים לאטמוספירה ניתן היה לראות ממצפה הכוכבים פאלומר. ייתכן שקליע אחד לפחות צבר את מהירות המילוט הדרושה כדי לעזוב את שדה הכבידה של כדור הארץ. אם הדבר נכון, כי אז מדובר בחפץ הראשון אי פעם ששוגר בידי אדם למסלול סביב השמש.
בהרצאה בשנת 1948 הוא טען שאפשר יהיה בעתיד לשנות את מסלולם של כוכבי-לכת, ובשנות השישים אף העלה רעיון לשגר את מערכת השמש כולה למסע בין כוכבים. הוא הגה רעיון להנעת חללית באמצעות ירי של קליעים לעבר השמש, כדי ליצור מה שכינה "פיצוצי היתוך א-סימטריים". מקור הינע זה אמור להקנות למערכת מהירות מספיקה, כדי להגיע אל הכוכב הקרוב ביותר מחוץ למערכת, אלפא קנטאורי, בתוך 2500 שנה בלבד.
צוויקי פיתח שיטה כללית לאנליזה מורפולוגית, המשמשת למציאת כל הפתרונות של בעיות מרובות ממדים. בעיקרה, השיטה בודקת את כל הפתרונות האפשריים, כולל כאלה שנראים אבסורדיים על פניהם. לטענתו, הוא השתמש בשיטה פעמים רבות למציאת פתרונות לא שגרתיים. כפי הנראה, זהו גם מקורם של רעיונותיו על הזזת פלנטות ממסלולן או הזזת מערכת השמש.
יחסיו הבין-אישיים

צוויקי נודע כאדם קשה ביחסיו עם בני אדם רבים; הוא נודע בקרב עמיתיו כ"בעל פה גדול," והתפרסם כאדם דעתן, האומר את דעתו מבלי ליפות אותה. "צניעות היא שקר," נהג לומר. עקשנותו התבטאה, למשל, בכך ששמר כל ימיו על אזרחותו השווייצרית, על אף שבילה את ארבעים שנות חייו האחרונות בארצות הברית.
יחסיו הבין-אישיים > אנקדוטות המעידות על אופיו

מסופר, שצוויקי נהג לנהל ויכוחי מסדרון בין כותלי קלטק. כשבן שיחו לא היה מוכר לו, נהג לפנות אליו: "ומי לעזאזל אתה?"
בעת שנכח בהרצאה של עמית, לא היה זה נדיר לראות אותו קם, ניגש אל המרצה, וטוען בפניו שהבעיה אותה הציג כבר נפתרה, על ידי צוויקי עצמו.
בוועידות או פגישות מדעיות, בהן נהגו האסטרונומים להרצות או להתווכח על תגליותיהם, נהג בסוף הוועידות לשאול בקול רם: "אבל מה חדש?", מרמז שכל מה שהוצג בוועידה כתגליות חדשות, אלו תגליות ישנות שלו שהתעלמו מהן. התעלמות הייתה (ועדיין) מקובלת בארצות הברית, והמתעלמים במקום להתנצל נטפלו לתגובות של צוויקי, שלרוב צדק.
בלילות הארוכים של תצפיות בהר וילסון, לעיתים גרמו מערבולות אוויר באטמוספירה להפרעות לתצפיות; זוהי מגבלה ידועה של טלסקופים יבשתיים, מגבלה המוצאת את פתרונה בטלסקופ חלל. הפתרון שהגה צוויקי היה לירות ברובה דרך החריץ בכיפת המצפה המשמש לתצפית. לפקודתו, ירו עוזריו באוויר הלילה, בתקווה שהדף הקליעים ירגיע את המערבולות. ככל שידוע, השיטה לא פעלה היטב.
בוויכוח שניהל על ראשית היקום, טען בן שיחו שהיה כומר, שהיקום נברא כשאמר אלוהים "יהי אור". צוויקי ניסה לשכנעו, שמה שאלוהים באמת אמר היה: "יהי אלקטרו-מגנטיות."
הוא נהג לכנות את עמיתיו למצפה בהר וילסון "ממזרים כדוריים," והסביר שהם נראים ממזרים מכל זווית שצופים בהם. לעיתים, כשסטודנטים הגיעו לבקרו בביתו, קראה לו רעייתו דורותיאה: "פריץ, הממזרים הגיעו!"
למרות אופיו המחוספס, סברו רבים מעמיתיו ששמו ראוי להיחרת בהיסטוריה של המדע וההנדסה. ידידו המדען תאודור פון-קארמן התבדח: "אנחנו חייבים להמציא שם למידת החספוס של כנפי המטוס או הטיל. נמדוד את זה ביחידות של צוויקי; אבל בעצם, צוויקי שלם הוא חספוס גדול מדי, כזה יש רק אחד בעולם. באופן מעשי, חספוס הכנף יימדד במיקרו-צוויקים."
עמיתו למחקר הסופרנובות, ואלטר באדה, ניחן באופי נוח לבריות, והיווה את ההפך הגמור מצוויקי. אף על פי כן, מצאו שני המדענים המבריקים שפה משותפת, ותכונותיהם הנוגדות השלימו זו את זו לכדי שיתוף פעולה פורה.
שיגור לוויין הספוטניק על ידי הסובייטים, העניק דחיפה חזקה לפיתוח מנועי סילון שנועדו לפעול ללא אוויר. צוויקי היה בין התורמים למאמץ, אולם למרות זאת, הוא הורחק מהשתתפות במאמץ האמריקאי בתחום טיסות החלל. כתוצאה מכך, כנראה, האירוע הדרמטי של נחיתת האדם הראשון על הירח לא נזכר כלל ביומניו.
פעילותו ההומניטרית

בצד אופיו הקשה והבלתי מתפשר, היה בו צד אחר, הומני מאוד, שהתבטא בפעילות נדבנית וביוזמות לטובת הציבור. בעקבות מלחמת העולם השנייה, הוא אסף אלפי ספרים בנושאים מדעיים ושיגר אותם לספריות ברחבי אירופה, שנפגעו במלחמה. כמו כן, תמך בקרן סיוע ליתומים באירופה, וקיבל ב-1955 את מדליית הכבוד של הארגון.
צוויקי היה מבקר חריף של ארגוני דת ממוסדים, על אף שלא התנגד לאמונה דתית אינדיבידואלית. הוא היה ידוע כמתנגד ללאומנות, לגינוני טקס צבאיים, וכן לשימוש בנשק גרעיני.
בשנות לימודיו בציריך, גר צוויקי כפי הנראה בדירה שכנה לולדימיר לנין. נטען, שהאווירה החופשית בשווייץ של העשרים השפיעה לטובה על שורה של הוגים מקוריים מכל התחומים, ובהם לנין, איינשטיין, קרל יונג, וכנראה גם צוויקי.
פרסים והנצחה

בעקבות תרומתו המדעית בעת המלחמה העולמית, קיבל מהנשיא טרומן את מדליית החירות (1945), אחד משני אותות הכבוד האזרחיים הגבוהים ביותר.
בשנת 1972 קיבל מדליית זהב של החברה המלכותית לאסטרונומיה.
על שמו קרויים גלקסיה I Zwicky 18, אסטרואיד 1803 Zwicky, ומכתש על פני הירח Zwicky (crater).
רשימת הפרסומים המדעיים של צוויקי כוללת מאות מאמרים, מהם מרכזיים, והם מכסים טווח נרחב מאוד של תחומים מדעיים, וביניהם: קוסמולוגיה, אסטרונומיה, אסטרופיזיקה, ספקטרוסקופיה, טלסקופים, הנעה סילונית, מכניקה קוונטית, החומר האפל, ועוד.
לקריאה נוספת

אוליבר ניל, "סופרנובות, טיפוס באלפים, ומסעות בחלל," הערות ביוגרפיות, 1998 (באנגלית)
סטפן מאורר, "איש של רעיון," 2001 (באנגלית)
הערות שוליים

↑  אך בהיותו בקלטק בארצות הברית, שמר על קשר מתמשך עם איינשטיין; ועל כן הוצג שם כ"תלמידו של איינשטיין".
↑  למשל: צוויקי טען, בחוסר לויאליות מסוים כלפי מיליקן, מי שזכה בפרס נובל בפיזיקה על מדידת מטען האלקטרון, והיה הנשיא הראשון של קלטק: "מיליקן לא הגה רעיון מקורי אחד מימיו." בתגובה מאופקת ענה מיליקן: "ואתה, איש צעיר?" על כך ענה צוויקי בחוסר צניעות: "אני? לי יש רעיון גדול כל שנתיים. רק תן לי נושא, ואביא לך רעיון!"
↑  מנוע סילון תת-ימי, המגזין טיים, 14 במרץ 1949
↑  החיפוש אחר החומר האפל, ניקולאו פורמנגו, האוניברסיטה של טורינו, איטליה 2006 (באנגלית)
↑  נאס"א מצאה עדות ישירה לקיומו של החומר האפל, באתר נאס"א, 21.8.2006 (באנגלית)
↑  למרות זאת, צוויקי ובאדה נשארו ידידים טובים.
↑  דניס אוברבי, "הלבבות הבודדים של הקוסמוס", הוצאת זמורה-ביתן, תל אביב, 1999, עמ' 378.
| --- | --- |
בקרת זהויות :  NLI: 987007600003105171  PLWABN: 9810685015405606  BIBSYS: 3049943  BnF: cb10297835x (data)  GND: 119129973  HDS: 028987  ISNI: 0000 0001 1005 0405  LCCN: n83826725  NKC: js20060714011  NTA: 067681077  SNAC: w6rr20pz  SUDOC: 07660165X  VIAF: 111594718   WorldCat (עם VIAF): 111594718
פרדיקט (לוגיקה מתמטית)

בלוגיקה מתמטית, פְּרֵדִיקָט הוא סימול המייצג תכונה או יחס. למשל, בשפה מסדר ראשון בנוסחה  P(a), הסמל  P הוא פרדיקט שחל על האובייקט  a. באופן דומה, בנוסחה  R(a,b),  R הוא פרדיקט החל על האובייקטים  a ו- b.
הסמנטיקה של פרדיקטים מתייחסת לפרדיקטים כפסוקים המייצגים יחסים בין משתנים. לדוגמה, בסמנטיקה סטנדרטית של שפה מסדר ראשון, הנוסחה  R(a,b) תקבל משמעות "אמת" אם אם האובייקטים שמסומנים ב  a ו- b עומדים ביחס המסומן ב  R (לדוגמה אם היחס  R מסמן את היחס  = במספרים שלמים, אזי  R(1,1) הוא בעל משמעות "אמת" אבל  R(1,2) בעל המשמעות "שקר"). מכיוון שהפרדיקטים הם סימולים ללא משמעות לוגית (בניגוד לכמתים או סימנים לוגיים), הם יכולים לציין יחסים שונים בהתאם לפרשנות הניתנת להם. בעוד ששפה מסדר ראשון כוללת רק פרדיקטים החלים על אובייקטים, שפות מסדר גבוה יותר מאפשרות פרדיקטים הכוללים כמתים על פרדיקטים או פונקציות.
פרדיקטים במערכות שונות

בתחשיב הפסוקים, נוסחאות אטומיות נחשבות לפעמים כפרדיקטים עם מקומיות אפס. כלומר - נוסחה אטומית בתחשיב הפסוקים היא פרדיקט שלא מקבל אף אובייקט.
בשפה מסדר ראשון, פרדיקט יוצר נוסחה אטומית כאשר הוא מיושם על מספר מתאים של מונחים.
בתורת הקבוצות עם עיקרון השלישי הנמנע, פרדיקטים מובנים כפונקציות אופייניות של קבוצה (כלומר, פונקציות ממרכיב של קבוצה לערך אמת). ניתן להגדיר קבוצות בעזרת פריקטים, למשל כך -  \{x\mid \Phi (x)\}.
בלוגיקה אוטואפיסטמית, הדוחה את עיקרון השלישי הנמנע, הפרדיקטים עשויים להיות נכונים, שקריים או פשוט לא ידועים . בפרט, אוסף נתון של עובדות עשוי להיות לא מספיק כדי לקבוע את האמת או השקר של פרדיקט.
בלוגיקה עמומה, פרדיקטים הם פונקציות אופייניות. כלומר, הערכת האמת / שקר המוחלטת של הפרדיקט מוחלפת ב"נכונות במדיה מסוימת" המיוצגת על ידי מספר בין 0 ל-1 המסמן את מידת האמת.
ראו גם

תחשיב הפסוקים
תחשיב הפרדיקטים
נוסחה מעוצבת היטב
נשוא
פרדיקציה (פילוסופיה)
צמח רבינר

| --- | --- |

 לידה:  1862 זאגר, האימפריה הרוסית 
 פטירה:  29 ביולי 1936 (בגיל 74 בערך) סופיה, ממלכת בולגריה 
 מקום קבורה:  בית הקברות המרכזי של סופיה 
 השכלה:  בית המדרש לרבנים בברלין  אוניברסיטת הומבולדט של ברלין  אוניברסיטת היידלברג 
 מקום פעילות:  סופיה, פלובדיב, ממלכת בולגריה
 תקופת הפעילות:  1902–1936 (כ־34 שנים) 
 השתייכות:  יהדות נאו-אורתודוקסית
 מעסיק:  הקונסיסטוריה היהודית של בולגריה
 תפקידים נוספים:  מטיף הקהילה היהודית בבולגריה
 רבותיו:  דובר רבינר
 בני דורו:  דוד פיפאנו
 
צמח רבינר (בבולגרית: Цемах Рабинер; ‏1862, זאגר, האימפריה הרוסית – 29 ביולי 1936, סופיה, ממלכת בולגריה) היה הרב הראשי האשכנזי ליהודי סופיה ופלובדיב. בהמשך מונה על ידי הקונסיסטוריה היהודית של בולגריה למטיף בקרב יהדות בולגריה. רבינר היה גם סופר, עיתונאי, פובליציסט וחבר ההסתדרות הציונית בבולגריה.
קורות חיים > ראשית חייו

צמח רבינר נולד בעיירה זאגר בשטחי האימפריה הרוסית אשר במאה ה-21 שוכנת בתחומי ליטא. בן למשפחת רבנים, בנו של הרב דובר רבינר ונינו של הרב מרדכי רבינר. הוסמך לרבנות בבית המדרש לרבנים בברלין ורכש תואר בפילוסופיה באוניברסיטת ברלין. בהמשך, רכש דוקטורט באוניברסיטת היידלברג. נושא הדוקטורט היה: מילים נרדפות עבריות במדרש ובתלמוד. ב-1897 אישר ממלא מקום הרב הראשי ליהודי בולגריה, יקיר בקיש את הקמתה של קהילה אשכנזית נפרדת בסופיה, בירת בולגריה. ב-1902 הוזמן רבינר לנסיכות בולגריה על ידי הקונסיסטוריה ומונה לרב הראשי האשכנזי של סופיה. ב-1907 מונה גם לרב הראשי של הקהילה האשכנזית בפלובדיב.
רבינר למד לדינו, שלט בשפה וכתב מספר ספרים שהנודע מהם "לאס מאדרס ז'ודיאס דה לה איפוקה ביבליקה" (בעברית: האימהות היהודיות בעידן התנ"ך), יצא לאור ב-1913 בקונסטנטינופול. בנוסף, שלט רבינר בגרמנית, בולגרית ועברית. הוא פרסם ספרים ומאמרים רבים בעיתונות היהודית, והרצה בנושא השפה העברית במספר פורומים. כמו כן שימש מורה לעברית בקהילות סופיה ופלובדיב.
קורות חיים > מטיף קהילות יהודי בולגריה > רקע

ב-1914 התפטר הרב מרדכי אהרנפרייז מכהונתו כרב הראשי של יהודי בולגריה, לאחר מאבק איתנים מול התנועה הציונית בממלכה. באוקטובר 1915 הצטרפה בולגריה למעצמות המרכז במלחמת העולם הראשונה והייתה שותפה לתבוסתן. חוזה ניי השית על הבולגרים פיצויי עתק, גריעת שטחים וצמצום צבאם, והדבר הוביל למשבר כלכלי, פוליטי וחברתי שלא פסח על הקהילות היהודיות. במלחמות הבלקן ובמלחמת העולם הראשונה נהרגו 991 מבני הקהילה היהודית (2.5% מכלל הקהילה), רבים מהנופלים היו אישים מרכזיים בקהילות היהודיות בערי בולגריה השונות, כך שבנוסף לנזק החומרי בעקבות המלחמה נגרמה פגיעה ממשית בניהול חיי הקהילות. כבכל בולגריה החלה הגירה פנימית משמעותית מקהילות קטנות לערים בעלות קהילות גדולות ואיתנות יחסית כגון סופיה ופלובדיב, ו"התנתקות מהשרשים". במקביל, הייתה הקהילה היהודית ללא מנהיג רוחני בולט, עניין שהוביל לתהליך חילון מהיר מאוד ועמוק, שהתבטא בין השאר בנישואים בין-דתיים וכן חלה עלייה בשיעור המרות הדת.
קורות חיים > מטיף קהילות יהודי בולגריה > מטיף קהילות בולגריה

דוד פיפאנו היה הרב הבולט במדינה ומונה ב-1921 לממלא מקום הרב הראשי. בהיותו רב מסורתי חסר שליטה בבולגרית, הוא חסר יכולת לפנות אל הדור הצעיר והמתבולל. הקונסיסטוריה היהודית החליטה למנות מטיף מודרני, תפקיד שמוסד בקהילות רבות במאה ה-19 כדי לספק לציבור המחולן איש דת עמו יוכלו להזדהות, ובחרה בד"ר רבינר.
במסגרת תפקידו, נשלח לבחון את הסיבות להידרדרות בעיקר בערי השדה. הוא הגיש דין וחשבון קשה, בו טען שקהילות רבות איבדו את צביונן היהודי, שיש מחסור ברבנים בעלי השכלה, ושמאמרים דתיים מופצים רק בשפת הלאדינו בה בשעה שגדל מאוד אחוז דוברי הבולגרית. בקהילות הקטנות לא ניתן היה לממן מוסדות קהילה, מערכת חינוך יהודית ורב. בעקבות הדו"ח, הנהיגה הקונסיסטוריה שיעורי תפילה מיוחדים בבתי הספר היהודיים, קבלות שבת קהילתיות בבתי הכנסת ושיעורי דת פרטיים לתלמידים שלא למדו במערכת החינוך היהודית. במקביל, פעלה הקונסיסטוריה לארגון מחדש של בתי הדין והתירה הופעתם של עורכי דין כנציגי הצדדים בבתי הדין. בנוסף, הוחלט למנות רב ראשי מקרב יהודי בולגריה אשר סיים סמינר גבוה לרבנים. ב-1928 מונה הרב אשר חננאל לרב הראשי בסופיה.
רבינר היה חבר ההסתדרות הציונית בסופיה. הוא נפטר ב-1936 בסופיה ונקבר בחלקה היהודית בבית הקברות המרכזי בסופיה.
הערות שוליים

↑  הרב צמח רבינר, באתר sefardiweb (בספרדית).
↑  הרב צמח רבינר, באתר samoistinatamojedavinapravisvobodni (בבולגרית).
↑  לאס מאדרס ז'ודיאס דה לה איפוקה ביבליקה, באתר winners-auctions (באנגלית).
↑  אלברט רומנו, יהדות בולגריה, בתוך: אנציקלופדיה של גלויות - יהדות בולגריה, ירושלים, 1967, עמוד 286.
↑  אלברט רומנו, חיי הדת, בתוך:אנציקלופדיה של גלויות - יהדות בולגריה, ירושלים, 1967, עמודים 460-455.
| --- | --- |
בקרת זהויות :  NLI: 987007283778005171  GND: 1067891560  ISNI: 0000 0000 9646 3528  LCCN: no2004020516  NTA: 241945801  SUDOC: 231306199  VcBA: 495/244128  VIAF: 247484428   WorldCat (עם VIAF): 247484428
פרד (כדורגלן, 1983)

פרדריקו שאווס גדס (בפורטוגזית: Frederico Chaves Guedes; נולד ב-3 באוקטובר 1983 טאופילו אוטוני, מינאס ז'ראיס, ברזיל) הידוע בשמו הפרטי המקוצר, פרד, הוא כדורגלן עבר ברזילאי ששיחק בעמדת החלוץ. שיחק בנבחרת ברזיל, ערך במדיה 39 הופעות בהן כבש 18 שערים.
קריירת קבוצות > אמריקה מיניירו וקרוזיירו

פרד החל את הקריירה המקצועית שלו בשנת 2003 בקבוצת אמריקה מיניירו, מהעיר בלו הוריזונטה, ברזיל. מאוחר יותר באותה שנה, כבש פרד את השער המהיר ביותר בהיסטוריה של הכדורגל הברזילאי, 3 שניות בלבד לאחר שריקת הפתיחה, במשחק נגד וילה נובה, במסגרת גביע סאו פאולו עד גיל 20. שער זה היה נחשב לשער המהיר ביותר בהיסטוריה של הכדורגל, עד שב-7 בנובמבר 2009 כבש נוואף אל עבד הסעודי שער לאחר 2 שניות בלבד משריקת הפתיחה.
באמצע עונת 2004 עבר פרד לקרוזיירו מליגת העל הברזילאית, יריבתה העירונית של אמריקה. באותה עונה פרד שותף ב-28 משחקים במדי קרוזיירו וכבש 14 שערי ליגה, ו-2 בגביע סודאמריקנה.
לאחר שכבש פרד 53 שערים ב-71 הופעות בעונה וחצי, נרכש החלוץ על ידי אלופת הליגה 1, אולימפיק ליון בסכום של 15 מיליון אירו.
קריירת קבוצות > אולימפיק ליון

בעונתו הראשונה של פרד בליון כבש פרד 14 שערי ליגה והיה סגן מלך שערי הליגה, שני רק לפאולטה, ובאותה עונה זכה פרד באליפות הראשונה שלו עם ליון. בעונת 2006/2007 כבש פרד 11 שערי ליגה ב-20 משחקים והיה מלך שערי הקבוצה, אף על פי שהושבת במהלך העונה למשך חודשיים בשל פציעה, ועזר לליון לשמור על תואר האליפות עונה נוספת. עם זאת, נפצע פרד במהלך אימון עם נבחרת ברזיל בקופה אמריקה 2007. פרד חזר לבסוף באוקטובר 2007, אך לא קיבל הזדמנויות רבות בעונת 2007/2008, בעיקר בשל פריצתו של קארים בנזמה הצרפתי והחתמתו של מילאן בארוש הצ'כי.
בעונת 2008/2009 שיחק פרד 20 משחקים בכל המסגרות, בהם כבש 4 שערים. משחקו האחרון של פרד במדי ליון היה ב-10 בינואר 2009, לאחר שביקש פרד לעזוב את הקבוצה בדצמבר 2008. ב-26 בפברואר 2009 שוחרר פרד מחוזהו עם ליון.
קריירת קבוצות > החזרה לברזיל

לאחר ששוחרר מליון חזר פרד לברזיל, וסירב לחזור לשחק באירופה. במרץ 2009 חתם פרד בפלומיננסה על חוזה ל-5 עונות.
ב-15 במרץ אותה שנה, בהופעת הבכורה של פרד בפלומיננסה, כבש צמד בניצחון קבוצתו 1-3 את מקאה. ביולי 2009 נפצע פרד בברכו, פציעה שהשביתה אותו עד אוקטובר אותה שנה. עם חזרתו של פרד, הוביל החלוץ את קבוצתו 10 משחקי ליגה ללא הפסד, ובכך הציל את קבוצתו מירידת ליגה, כאשר סיימה הקבוצה במקום ה-16. בנוסף הוביל פרד את פלומיננסה לגמר גביע סודאמריקנה, בו הפסידה קבוצתו 5-4 בסיכום שני המשחקים, לליגה דה קיטו האקוודורית. בסיום עונת 2009, נתפס פרד על ידי אוהדי פלומיננסה כמנהיג הקבוצה, שכן הציל אותה מירידת ליגה כמעט בטוחה.
בעונת 2010 המשיכה פלומיננסה את יכולתה הטובה מסיום העונה הקודמת, ופרד, למרות פציעות חוזרות ונשנות, המשיך לבסס את מקומו כמוביל הקבוצה. באותה עונה זכתה פלומיננסה באליפות ברזיל, לראשונה מאז שנת 1984, ובפעם השלישית בתולדות הקבוצה. בעונה שלאחר מכן, כבש פרד 34 שערים ב-43 משחקים בכל המסגרות, ועזר לקבוצתו להעפיל לגביע ליברטדורס, כאשר סיימה פלומיננסה במקום ה-3.
ב-11 בנובמבר 2012 זכתה פלומיננסה באליפות הרביעית בתולדותיה, 3 מחזורים לסיום העונה, לאחר צמד של פרד נגד פלמיירס. בנוסף זכתה פלומיננסה ב-2 תארים נוספים: אליפות ריו דה ז'ניירו וגביע גואנברה.
בחודשים ינואר ויולי 2013 קיבל פרד הצעות רבות מקבוצות פאר באירופה, בהן יובנטוס, מנצ'סטר סיטי וולנסיה, אך פרד סירב לכולן והעדיף להישאר בברזיל. בעונת 2013 כבש פרד 8 שערים ב-25 משחקים בלבד בכל המסגרות, בעיקר בגלל פציעות והרחקות של השחקן.
ב-8 ביוני 2016 עבר פרד לאתלטיקו מיניירו. 4 ימים לאחר המעבר ערך את הופעת הבכורה במדי מיניירו, ב'קלאסיקו של מיניירו', מול קבוצתו לשעבר קרוזיירו. פרד כבש במשחק זה ואף חגג, אך קבוצתו הפסידה 3-2. בעונת 2017 היה פרד למלך השערים בליגת העל הברזילאית, עם 24 שערים.
ב-23 בדצמבר 2017 התירו מיניירו ופרד, באופן הדדי, את חוזהו בקבוצה. באותו היום חתם פרד בקרוזיירו, ובכך חזר אליה לאחר 12 שנים. לאחר שנתיים חתם בפלומיננסה, ובסיום חוזהו בקבוצה בשנת 2022 פרש ממשחק פעיל.
נבחרת ברזיל

אף על פי שלא שיחק במוקדמות מונדיאל 2006, זומן פרד לסגל ברזיל למונדיאל 2006 על ידי קרלוס אלברטו פריירה. שערו היחיד בטורניר היה בשלב הבתים, בניצחון 0-2 על אוסטרליה.
פרד נכלל גם בסגל נבחרת ברזיל לקופה אמריקה 2007, בו זכתה נבחרתו. בקופה אמריקה 2011, ברבע הגמר, לאחר משחק ללא שערים, היה פרד הבועט האחרון מבין ארבעת הבועטים בדו-קרב בעיטות הכרעה נגד פרגוואי, כאשר כל ארבעת הבועטים של ברזיל החטיאו, ופרגוואי עלתה לחצי הגמר.
בגביע הקונפדרציות 2013, עם חזרתו של לואיס פליפה סקולארי לעמדת מאמן נבחרת ברזיל, הוצב פרד במרכז הרחבה והיה החלוץ המוביל בטורניר זה. פרד סיים את הטורניר עם 5 שערים (מלך השערים יחד עם פרננדו טורס). ברזיל זכתה בטורניר, לאחר ניצחון 0-3 על ספרד בגמר, וצמד של פרד במשחק זה.
פרד זומן לסגל נבחרת ברזיל למונדיאל 2014. בטורניר זה פרד שותף בתבוסה של ברזיל בחצי הגמר לגרמניה בתוצאה 7-1, ההפסד הגדול בתולדותיה. משחק שקיבל את השם מינייראסו. בסיום הטורניר הודיע פרד על פרישתו מנבחרת ברזיל.
תארים > קבוצתיים

אליפות צרפת: 2005/2006, 2006/2007, 2007/2008
הגביע הצרפתי: 2007/2008
אליפות ברזיל: 2010, 2012
אליפות ריו דה ז'ניירו: 2012
גביע גואנברה: 2012
אליפות מיניירו: 2018
קופה אמריקה: 2007
גביע הקונפדרציות: 2013
תארים > אישיים

השחקן המצטיין בליגת העל הברזילאית: 2012
מלך השערים בליגת העל הברזילאית: 2012
קבוצת העונה בליגת העל הברזילאית: 2011, 2012
נעל הכסף גביע הקונפדרציות 2013
קבוצת הטורניר בגביע הקונפדרציות 2013
קארל פרקינס

| --- | --- |

 לידה:  9 באפריל 1932 טיפטונוויל, טנסי, ארצות הברית
 פטירה:  19 בינואר 1998 (בגיל 65) ג'קסון, טנסי, ארצות הברית
 שם לידה:  קארל לי פרקינס
 מוקד פעילות:  ארצות הברית 
 תקופת הפעילות:  1946–1998 (כ־52 שנים)
 עיסוק:  זמר-יוצר וגיטריסט
 סוגה:  רוקבילי, רוק וקאנטרי
 סוג קול:  בריטון קל 
 שפה מועדפת:  אנגלית 
 כלי נגינה:  גיטרה חשמלית
 חברת תקליטים:  סאן רקורדס, קולומביה רקורדס, מרקורי רקורדס
 שיתופי פעולה בולטים:  Perkins Brothers Band
 פרסים והוקרה:  היכל התהילה של הרוק אנד רול (1987) 
 פרופיל ב-IMDb
 
קארל לי פרקינס (באנגלית: Carl Lee Perkins;‏ 9 באפריל 1932 – 19 בינואר 1998) היה מוזיקאי "רוקאבילי" אמריקאי שהקליט בייחוד באולפן סאן רקורדס בממפיס, טנסי מ-1954. שירו הידוע ביותר הוא "Blue Suede Shoes" (נעלי זמש כחולות).
לפי צ'רלי דניאלס, "שיריו של קארל פרקינס גילמו את תקופת הרוקאבילי, והסאונד של קארל פרקינס מגלם יותר מכל אחד אחר בתעשייה את זרם הרוקאבילי, משום שהוא לעולם לא משתנה." שיריו של פארקינס הוקלטו על ידי אומנים רבי השפעה כמו אלביס פרסלי, החיפושיות וג'וני קאש שנוסף על כך חיזק את מקומו בהיסטוריה של המוזיקה הפופולרית. הוא היה חלק מלהקת ההופעות שכללה את ג'ון קרטר, ג'רי לי לואיס, אלביס פרסלי וג'וני קאש.
פרקינס מכונה "המלך של הרוקאבילי", הוא נכנס להיכל התהילה של הרוק אנד רול, רוקאבילי וכותבי השירים של נאשוויל. בנוסף קיבל את פרס היכל התהילה של גראמי.
פרקינס דורג במקום ה-99 בקטגוריית "האומנים הגדולים בכל הזמנים" במגזין הרולינג סטון.
הערות שוליים

↑  Rolling Stone, Rolling Stone, 100 Greatest Artists, Rolling Stone, ‏2010-12-03 (באנגלית אמריקאית)
פרסי האקדמיה לטלוויזיה לשנת 2016

לוגו התחרות לשנת 2016
פסלון המוענק לזוכים
פרסי האקדמיה לטלוויזיה לשנת 2016 חלק כבוד לתחום היצירה הטלוויזיונית בישראל בשנת 2016. הזוכים הוכרזו בטקס פרס האקדמיה הישראלית לטלוויזיה שהתקיים ב-17 במרץ 2017 במרכז הכנסים ה-LAGO בראשון לציון ושודר בשידור חי בשידורי רשת ולאחר מכן, בשידור חוזר. זאת, לאחר שש שנים בהן לא שודר הטקס בטלוויזיה. מנחי הטקס היו דביר בנדק וירון ברובינסקי, והוא עמד בסימן "50 שנות טלוויזיה".
ב-9 בפברואר 2017 פורסמה רשימת המועמדים בתחרות פרסי הטלוויזיה לשנת 2016.
הסדרות "האחיות המוצלחות שלי" ו"אורי ואלה" הן הזוכות הגדולות בטקס עם מרבית הזכיות. במהלך הטקס זכה התסריטאי והסופר אפרים סידון ("ניקוי ראש", "קרובים קרובים", "החרצופים" ועוד) בפרס מפעל חיים.
הפסלונים ניתנו לזוכים רק לצורך הצילומים, כאשר מי שמעוניין לקבל את הפסלון לרשותו נדרש לשלם סכום של 1,800 שקלים. בנוסף כל תוכנית המעוניינת לקבל מועמדות נדרשת לשלם סכום של 2,500 שקלים.
חברת חדשות 2 החליטה להחרים את הטקס השנה בטענה שמדובר בפרס "תפור מראש" עבור חדשות 10.
בטקס הארוך נרשמו מספר התבטאויות פוליטיות וחברתיות שהתייחסו בעיקר לסגירתה הקרובה של רשות השידור בסוף החודש, מגישת "שיחת היום" לוסי אהריש שהגישה פרס בטקס התייחסה לעתיד הרשות ואמרה:" כולנו עובדי רשות השידור, המלחמה שלהם היא המלחמה שלנו", צופית גרנט שקיבלה את הפרס על "אבודים" אמרה מעל בימת הטקס: "מעולם מצבנו החברתי לא היה כל כך קשה", שלמה בראבא שקיבל פרס על משחקו המשובח ב"אורי ואלה" אמר רגע לפני שירד מהבמה :"שהמדינה שלנו תצא מחושך לאור".
זוכים ומועמדים

ברשימות מטה, הזוכים בקטגוריה מודגשים.
זוכים ומועמדים > תוכניות

| סדרת דרמה | סדרה קומית | סדרת תעודה |
| --- | --- | --- |
|  אורי ואלה (HOT) בני ערובה, עונה 2 (ערוץ 10)  מלאך של אמא (yes)  עקרון ההחלפה (HOT) |  האחיות המוצלחות שלי (yes) לצבי יש בעיה (רשת)  מפלצות קטנות (רשת)  צומת מילר (קשת) |  צל של אמת (ערוץ 8) איכילוב, עונה 2 (רשת)  הדוקומנטריסטים (ערוץ 1)  והארץ הייתה תוהו ובוהו (ערוץ 1) |
| דרמה יומית | סדרה עובדתית | תוכנית דוקו-ריאליטי |
|  מטומטמת (HOT) תאג"ד (yes) |  אבודים, עונה 6 (רשת)  בית ספר לתקווה (קשת) המתמחים (קשת)  מחוברים +3 (HOT) |  פוליאקובים (HOT) IT GIRLS ‏(HOT)  אחותי ג'קי (HOT)  מהפכה במטבח 2 (רשת) |
| תוכנית מציאות (ריאליטי) | שעשועון טלוויזיה | תוכנית סאטירה ומערכונים |
|  עונה 4 The Voice (רשת) האח הגדול, עונה 8 (קשת)  המירוץ למיליון, עונה 5 (רשת)  מאסטר שף, עונה 6 (קשת) |  לעוף על המיליון (ערוץ 10) הטוב מכולם (רשת)  מונית הכסף (קשת)  נעולים (רשת) |  גב האומה, עונה 4 (ערוץ 10) ארץ נהדרת, עונה 13 (קשת)  בובה של לילה (ערוץ הספורט)  היהודים באים, עונה 2 (ערוץ 1) |
| תוכנית אירוח | תוכנית בידור | תוכנית ראיונות |
|  שי בשידור (ערוץ 10) דידי ב-20 (ערוץ 20)  סיבה למסיבה 2016 (ערוץ 1)  שמיניות באוויר עם דליק ווליניץ, 2016 (ערוץ 1) |  הסטנדאפיסטים עם רשף לוי (קשת) נוסבאום וגולדשטיין פרצופה של המדינה (ערוץ 10) |  חוצה ישראל עם קובי מידן (חינוכית 23) חדר 101 (חינוכית 23)  רפי רשף אינטימי (ערוץ 10) |
| תוכנית תרבות | מגזין פנאי | תוכנית תחקירים |
|  פסקול ישראלי (חינוכית 23) איזו דרמה (ערוץ 1)  מקבלים שבת (ערוץ 1)  שישי שמח (ערוץ 24) |  הצינור עם גיא לרר (חדשות 10) אנשים (קשת)  חי בלילה (קשת)  ערב טוב עם גיא פינס (ערוץ 10) |  המקור (חדשות 10) המערכת, עונה 3, עונה 4 (רשת)  עובדה, עונה 22 (קשת)  עושות חשבון, עונה 2, עונה 3 (חדשות 10) |
| מהדורת חדשות | תוכנית אקטואליה | תוכנית כלכלה |
|  מהדורה מרכזית חדשות 10 (חדשות 10) שישי עם איילה חסון (חדשות 10) |  לונדון את קירשנבאום (חדשות 10) המגזין עם אשרת קוטלר (חדשות 10)  שיחת היום עם לוסי אהריש (רשת)  תיק תקשורת (חינוכית 23) |  הכל כלול (ערוץ 10) כלכלי בלילה (ערוץ 20)  לילה כלכלי עם גדי סוקניק (חדשות 10) |
| סדרה קומית לילדים ונוער | סדרת דרמה￼ לילדים ונוער | מגזין לילדים ונוער |
|  אלישע, עונה 2 (ערוץ הילדים yes‏ HOT) גרעינים (ערוץ הילדים yes‏ HOT)  ילדי בית העץ (חינוכית 23)  משפחה שולטת, עונה 4 (ערוץ הילדים yes)  שרגא בישגדא, עונה 6 (חינוכית 23) |  Oboy (ערוץ הילדים yes) גאליס, עונה 7 (ערוץ הילדים HOT)  פלאשבק (ערוץ הילדים HOT)  שכונה, עונה 2 (ניקלודיאון HOT) |  גלילאו (חינוכית 23) החפרנים (חינוכית 23)  המהדורה (ערוץ 1)  חיות במה בהופעה (חינוכית 23) |
| תוכנית בידור לילדים ונוער | סדרה לגיל הרך | תוכנית ספורט |
|  תריץ אחורה (חינוכית 23) הבנים והבנות, עונה 4 (ערוץ הילדים HOT yes)  הצחוקייה, עונה 5 (ניקלודיאון HOT yes)  צ'מפיונסניק (HOT, yes) |  דן ומוזלי, עונה 3, עונה 4 (חינוכית 23) בחצר של פופיק (חינוכית 23, ערוץ 2)  המסעדה של מיקי (ניק ג'וניור yes)  ניידת החלומות (ערוץ מאיר yes HOT) |  אולפן ליגת האלופות (ערוץ הספורט) חדשות הספורט (ערוץ הספורט)  יציע העיתונות (ערוץ הספורט)  ריאדה אל חמיסה (ערוץ הספורט) |